L'Academia publica muncha lliteratura, y mayormente mui mala. El llabor nel tarrén d'estandarizar, estudiar y afitar l'idioma ye inapreciable, pero notros aspectos el balance ye probetayu, salvando les obligaes esceiciones. Pa lleer a los bonos escritores asturianos d'anguaño hai que dir a les ediciones de Trabe, Pexe, Ámbitu o Vtp. Aquel mesmu presidente (un escritor en cierta manera frustráu, lo qu'esplica munches coses), solía recalcar en toles entrevistes que la lliteratura, ente  los pegoyos de la normalización, yera'l menos importante.